**Fredric Weigel** (s. 23. huhtikuuta 1992 Tukholma, Ruotsi) on ruotsalainen jääkiekkoilija. Hän on pelipaikaltaan keskushyökkääjä.

Pelityyli
---------

Elite Prospects -sivuston mukaan Weigel on taitava sentteri, joka on varustettu hyvillä käsillä ja kiekonhallintataidoilla. Hän pelaa hyvää kahden suunnan peliä, on luova ja tekee hyvin pisteitä. Weigel on myös hyvä syöttämään. Hänen tulisi kuitenkin lisätä massaa ja voimaa.

Ura
---

### Seuraura

Weigel on Haninge HF:n kasvatti. Hän siirtyi juniorina sittemmin Hammarby IF:ään ja sieltä viisi vuotta myöhemmin Djurgårdens IF:ään. Weigel oli kaudella 2007–2008 seuran U16-junioreiden paras pistemies ja syöttäjä tehoilla 6+12=18, joilla hän voitti koko U16 SM:n syöttöpörssin ja jakoi pistepörssin kolmannen sijan Färjestad BK:n Erik Thorellin kanssa. Weigel pelasi osan kaudestaan myös Djurgårdenin J18-junioreissa, jossa hän voitti kauden päätteeksi J18 Allsvenskanin mestaruuden. Kaudella 2008–2009 Weigel voitti tehoilla J18 Elitin itäisen lohkon piste- ja syöttöpörssin tehoilla 13+30=43 sekä tehotilaston lukemalla +27. Hän voitti myös Stockholm 1:n joukkueessa TV-Puckenin piste- ja syöttöpörssin tehoilla 5+17=22 sekä tehotilaston lukemalla +23. Kauden 2009–2010 Weigel pelasi suurimmaksi osaksi Djurgårdenin J20-junioreissa, mutta hän vahvisti myös seuran J18-junioreita, joiden sisäisen maalipörssin voiton Weigel jakoi pudotuspeleissä viidellä osumallaan Mika Zibanejadin kanssa. Hän voitti kauden päätteeksi J18 Allsvenskanin hopeaa.

Kaudella 2010–2011 Weigel oli tehoilla 9+38=47 Djurgårdenin J20-junioreiden paras pistemies ja syöttäjä. Hän sijoittui koko J20 SuperElitin syöttöpörssissä toiseksi ja pistepörssissä kuudenneksi. Weigel voitti kauden päätteeksi sarjan pronssia. Hän debytoi samalla kaudella myös Djurgårdenin Elitserien-joukkueessa, jossa Weigel pelasi ensimmäisen ja kauden ainoaksi jääneen ottelunsa runkosarjan viimeisellä kierroksella 5. maaliskuuta 2011 vieraissa Timrå IK:ta vastaan. Hän sai ottelussa jääaikaa 3.25 minuuttia. Kaudella 2011–2012 Weigel nousi Djurgårdenin J20-junioreiden varakapteeniksi. Hän oli joukkueen paras pistemies ja syöttäjä tehoilla 12+25=37. Weigel pelasi kauden aikana kuusi Elitserien-ottelua tehden yhden syöttöpisteen.

Djurgården putosi kaudeksi 2012–2013 Elitserienistä HockeyAllsvenskaniin. Weigel pelasi alkukaudella neljä runkosarja- ja kuusi European Trophy -ottelua, kunnes lokakuussa 2012 hän siirtyi Ruotsin kolmanneksi korkeimmalle sarjatasolle maan I-divisioonan Vallentuna BK:hon. Weigel oli joukkueen kolmanneksi paras pistemies tehoilla 15+31=46. Hän sijoittui myös 149 minuutillaan sarjan jäähypörssissä kolmanneksi. Kaudella 2013–2014 Weigel voitti Vallentunan sisäisen piste- ja syöttöpörssin tehoilla 18+38=56. Loppukaudella hän siirtyi lainalle sarjatasoa alemmas kotikaupunkiinsa Ruotsin II-divisioonan Haninge Anchors HC:hen. Weigel oli Division 1:n nousukarsintasarjassa joukkueen paras pistemies ja hän jakoi sisäisen maalipörssin voiton Stefan Petterssonin kanssa. Haningen kausi päättyi sarjanousuun. Weigel jatkoi joukkueessa myös kaudella 2014–2015. Hän voitti tehoilla 9+47=56 koko Hockeyettanin (ent. Ruotsin I-divisioona) syöttöpörssin ja sijoittui pistepörssissä kolmanneksi. Weigel voitti myös Haningen sisäisen tehotilaston lukemalla +13.

Kaudeksi 2015–2016 Weigel siirtyi jatkamaan Hockeyettan-uraansa vuoden mittaisella sopimuksella Södertälje SK:n riveihin. Hän oli tehoilla 3+36=39 joukkueen paras syöttäjä ja kolmanneksi paras pistemies. Weigel voitti myös koko Allsvenskanin Kvalserien AS:n piste- ja syöttöpörssin tehoilla 4+17=21 sekä tehotilaston lukemalla +13. Södertäljen kausi päättyi vuoden tauon jälkeen sarjanousuun takaisin Allsvenskaniin. Weigel nousi kaudella 2016–2017 joukkueen varakapteeniksi. Hän oli tehoilla 7+24=31 Södertäljen paras syöttäjä ja toiseksi paras pistemies Anton Holmin jälkeen. Kaudella 2017–2018 Weigel oli tehoilla 5+27=32 joukkueen paras syöttäjä ja kolmanneksi paras pistemies. Kaudeksi 2018–2019 hän siirtyi jatkamaan Allsvenskan-uraansa vuoden mittaisella sopimuksella AIK IF:ään. Weigel jakoi tehoilla 9+32=41 sarjan syöttöpörssin toisen sijan Västerås IK:n Mikael Frycklundin ja Karlskrona HK:n Niklas Johanssonin kanssa edellään vain Södertälje SK:n Nicolai Meyer sekä pistepörssin kahdeksannen sijan Västerås IK:n Kalle Östmanin kanssa.

Weigel siirtyi kaudeksi 2019–2020 vuoden mittaisella sopimuksella SM-liigajoukkue Mikkelin Jukureihin. Hän ei kuitenkaan onnistunut saamaan parasta potentiaaliaan esille, eikä lunastanut häneen kohdistuneita pelillisiä odotuksia. Lopulta marraskuussa 2019 Jukurit vuokrasi Weigelin Allsvenskan-joukkue IF Björklöveniin loppukauden ajaksi. Kaudeksi 2020–2021 hän palasi vuoden mittaisella sopimuksella samassa sarjassa pelaavaan AIK IF:ään.

### Maajoukkueura

Weigel pelasi alle 18-vuotiaiden Ivan Hlinkan muistoturnauksessa vuonna 2009, jolloin hän voitti pronssia. Weigel pelasi myös alle 19-vuotiaiden World Junior A Challengessa vuonna 2009. Yhteensä hän on pelannut 19 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | Djurgårdens IF | Elitserien | 1 | 0 | 0 | 0 | 0 | – | – | – | – | – |
| 2011–2012 | Djurgårdens IF | Elitserien | 6 | 0 | 1 | 1 | 0 | – | – | – | – | – |
| 2012–2013 | Djurgårdens IF | Allsvenskan | 4 | 0 | 1 | 1 | 0 | – | – | – | – | – |
|  | Vallentuna BK | Ruotsi I | 32 | 15 | 31 | 46 | 149 | – | – | – | – | – |
| 2013–2014 | Vallentuna BK | Ruotsi I | 40 | 18 | 38 | 56 | 80 | – | – | – | – | – |
|  | Haninge Anchors HC | Ruotsi II | 2 | 3 | 0 | 3 | 0 | – | – | – | – | – |
| 2014–2015 | Haninge Anchors HC | Ruotsi I | 35 | 9 | 47 | 56 | 80 | – | – | – | – | – |
| 2015–2016 | Södertälje SK | Ruotsi I | 36 | 3 | 36 | 39 | 62 | – | – | – | – | – |
| 2016–2017 | Södertälje SK | Allsvenskan | 52 | 7 | 24 | 31 | 40 | – | – | – | – | – |
| 2017–2018 | Södertälje SK | Allsvenskan | 51 | 5 | 27 | 32 | 63 | – | – | – | – | – |
| 2018–2019 | AIK IF | Allsvenskan | 52 | 9 | 32 | 41 | 35 | – | – | – | – | – |
| 2019–2020 | Jukurit | SM-liiga | 17 | 2 | 2 | 4 | 8 | – | – | – | – | – |
|  | IF Björklöven | Allsvenskan | 36 | 4 | 23 | 27 | 18 | – | – | – | – | – |
| 2020–2021 | AIK IF | Allsvenskan | 51 | 6 | 36 | 42 | 43 | – | – | – | – | – |
| 2021–2022 | AIK IF | Allsvenskan | 47 | 8 | 21 | 29 | 47 | – | – | – | – | – |
| 2022–2023 | IF Björklöven | Allsvenskan | 31 | 6 | 20 | 26 | 41 | – | – | – | – | – |
| 2023–2024 | IF Björklöven | Allsvenskan | 51 | 9 | 23 | 32 | 48 | – | – | – | – | – |
| 9 kautta | yhteensä | Allsvenskan | 375 | 54 | 207 | 261 | 335 | – | – | – | – | – |
| 2 kautta | yhteensä | Elitserien | 7 | 0 | 1 | 1 | 0 | – | – | – | – | – |

Lähteet
-------

* Fredric Weigel The Internet Hockey Databasessa (englanniksi)
* Fredric Weigel Eurohockey-sivustolla (englanniksi)
* Fredric Weigel *Elite Prospects*. Everysport Media Group AB.  (englanniksi)

### Viitteet

1. ↑  Abrahamsson, Hans: Sågade egna tränaren – glänste mot Leksand *aftonbladet.se*.  31.1.2018. Aftonbladet Hierta AB. Viitattu 22.4.2019. (ruotsiksi)
2. 1 2 3 4 5 6  Fredric Weigel *Elite Prospects*. Everysport Media Group AB.  (englanniksi)
3. 1 2  Dickman, Daniel: Briljant tekniker klar *idrottonline.se*.  7.8.2014. Haninge Anchors HC - Ishockey.  Arkistoitu 22.4.2019. Viitattu 22.4.2019. (ruotsiksi)
4. ↑  Elite Prospects - U16 SM Stats 2007-2008 *eliteprospects.com*. Everysport Media Group. Viitattu 22.4.2019. (englanniksi)
5. ↑  Elite Prospects - Djurgårdens IF J18 *eliteprospects.com*. Everysport Media Group. Viitattu 22.4.2019. (englanniksi)
6. ↑  Elite Prospects - SuperElit Stats 2010-2011 *eliteprospects.com*. Everysport Media Group. Viitattu 22.4.2019. (englanniksi)
7. ↑  Fredric Weigel *SHL.se*. SHL AB. Viitattu 22.4.2019. (ruotsiksi)
8. ↑  Elite Prospects - Djurgårdens IF J20 *eliteprospects.com*. Everysport Media Group. Viitattu 22.4.2019. (englanniksi)
9. ↑  Elite Prospects - Vallentuna BK *eliteprospects.com*. Everysport Media Group. Viitattu 22.4.2019. (englanniksi)
10. ↑  Elite Prospects - Division 1 Stats 2012-2013 *eliteprospects.com*. Everysport Media Group. Viitattu 22.4.2019. (englanniksi)
11. ↑  Elite Prospects - Haninge Anchors *eliteprospects.com*. Everysport Media Group. Viitattu 22.4.2019. (englanniksi)
12. ↑  Elite Prospects - Division 1 Stats 2014-2015 *eliteprospects.com*. Everysport Media Group. Viitattu 22.4.2019. (englanniksi)
13. ↑  Elite Prospects - Haninge Anchors *eliteprospects.com*. Everysport Media Group. Viitattu 22.4.2019. (englanniksi)
14. ↑  Elite Prospects - Södertälje SK *eliteprospects.com*. Everysport Media Group. Viitattu 22.4.2019. (englanniksi)
15. ↑  Elite Prospects - Division 1 Stats 2015-2016 *eliteprospects.com*. Everysport Media Group. Viitattu 22.4.2019. (englanniksi)
16. ↑  Elite Prospects - Södertälje SK *eliteprospects.com*. Everysport Media Group. Viitattu 22.4.2019. (englanniksi)
17. ↑  Elite Prospects - Södertälje SK *eliteprospects.com*. Everysport Media Group. Viitattu 22.4.2019. (englanniksi)
18. ↑  Poängstark duo förstärker AIK Hockey *aikhockey.se*. AIK Ishockey AB. Viitattu 22.4.2019. (ruotsiksi)
19. ↑  Elite Prospects - Allsvenskan Stats 2018-2019 *eliteprospects.com*. Everysport Media Group. Viitattu 22.4.2019. (englanniksi)
20. ↑  Jukurit vahvistuu "tunteita herättävälllä" ruotsalaissentterillä *Jatkoaika.com*.  9.4.2019. Jatkoaika r.y. Viitattu 22.4.2019.
21. ↑  Jukurien hyökkääjä Fredric Weigel siirtyy loppukaudeksi Ruotsiin *jukurit.fi*.  8.11.2019. Jukurit HC Oy. Viitattu 8.11.2019.
22. ↑  Spelgeniet tillbaka i AIK *aikhockey.se*.  17.4.2020. AIK Hockey. Viitattu 22.4.2020. (ruotsiksi)
23. ↑  SWEDEN TEAM 18 (pdf) *swehockey.se*. Svenska Ishockeyförbundet. Viitattu 22.4.2019. (englanniksi)